કૃષ્ણ જાણે છે કે દુર્યોધન પર જો પોતાના વિષ્ટિવચનની કે આ ત્રણ ઋષિઓએ જે કંઇ કહ્યું છે તેની અસર નથી થઇ, તો પછી આ પોતાના પુન:કથનની કશી અસર થવાની નથી. છતાં એ દુર્યોધનને સલાહ આપવા બેસે છે. એ સ્પષ્ટ શબ્દોમાં કહે છે:’તારી વિપરીત વૃત્તિ એ અધર્મ છે અને એ ઘોર તેમજ પ્રાણહર છે.’ કૃષ્ણ દુર્યોધનના પરાક્રમને ઓછું આંકતાં નથી. અને પુરુષવ્યાઘ્ર કહીને સંબોધે છે અને કહે છે કે ‘પ્રાજ્ઞ, શૂર, મહોત્સાહી અને માની એવા પાંડવો સાથે તું સંધિ કરી લે.’